Σαλάχι μπουρδέτο
Ο σεφ Περικλής Κοσκινάς μας καθοδηγεί για να φτιάξουμε μπουρδέτο. Σε αυτή τη συνταγή, το εμβληματικό πιάτο της κερκυραϊκής κουζίνας με την πηχτή, πικάντικη σάλτσα γίνεται με σαλάχι.
1 1⁄2 κιλό σαλάχι, χωρίς το δέρμα, κομμένο σε 4 κομμάτια, 40 ml ελαιόλαδο, 1 μεσαίου μεγέθους ξερό κρεμμύδι, τριμμένο, 2 σκελίδες σκόρδου, κομμένες σε φετάκια, αλάτι, 1 κουτ. γλυκού κόκκινο καυτερό πιπέρι (ή μισό-μισό με γλυκό), 1 κουτ. γλυκού πελτές ντομάτας (προαιρετικά)
Για το σαλάχι μπουρδέτο ξεκινάμε και σε μια μεσαίου μεγέθους κατσαρόλα σοτάρουμε το κρεμμύδι  στο ελαιόλαδο μέχρι να μαραθεί, προσθέτουμε το κόκκινο  πιπέρι και τον πελτέ (αν τον βάλουμε), το σκόρδο, ανακατεύουμε 1 - 2 φορές και βάζουμε το σαλάχι.Προσθέτουμε 1 1⁄2 ποτήρι (περίπου 400 ml) νερό και  μαγειρεύουμε σε χαμηλή φωτιά για 30 λεπτά.Όταν η σάλτσα  πήξει, αποσύρουμε από τη φωτιά και αφήνουμε το ψάρι στη  σάλτσα του για 10 λεπτά, προτού το σερβίρουμε με μπόλικο  φρέσκο ψωμί, για να βουτάμε στη νόστιμη σάλτσα.
Σαλάχι